**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 271/2018**

**ΑΔΑ:** 64ΑΨΩΨΑ-Κ1Η



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 27ο/2018 Της 21Ης ΜΑΪΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Έγκριση πραγματοποίησης δαπάνης με τίτλο:** **Αμοιβή ορκωτού λογιστή για εκκαθάριση της Αναπτυξιακής Δημοτικής επιχείρησης πρώην Δήμου Αμβρακικού ’’**

Στην Άρτα, σήμερα, 21-05-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την **11641/17-05-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Σιαφάκας Χριστόφορος**  **3. Χαρακλιάς Κων-νος**  **4. Βλάχος Μιχαήλ**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Ζέρβας Κων-νος** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν (6) έκτακτα θέματα.

Ο Πρόεδρος εισηγούμενος το 6ο έκτακτο θέμα: **Έγκριση πραγματοποίησης δαπάνης με τίτλο:** **Αμοιβή ορκωτού λογιστή για εκκαθάριση της Αναπτυξιακής Δημοτικής επιχείρησης πρώην Δήμου Αμβρακικού**  έθεσε υπόψη της Επιτροπής την εισήγηση της του τμήματος προμηθειών η οποία αναφέρει τα εξής: Σας γνωρίζουμε ότι απαιτείται η ανάγκη εκτέλεσης εργασιών ορκωτού λογιστή για εκκαθάριση της Αναπτυξιακής Δημοτικής επιχείρησης πρώην Δήμου Αμβρακικού.

Έχοντας λοιπόν υπόψη:

1.Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄), τις διατάξεις του Β.Δ. 17-5/15-6-1959 (ΦΕΚ114/59Α),του Ν.4270/2014, του Ν.3463/200 & τις διατάξεις του Ν.4412/2016.

2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.

3. Την εγγεγραμμένη πίστωση με τίτλο «Αμοιβή ορκωτού λογιστή για εκκαθάριση της Αναπτυξιακής Δημοτικής επιχείρησης πρώην Δήμου Αμβρακικού» ποσού 8.000€ στον ΚΑ 10-6115.003 για το έτος 2018.

4. **Το υπ’ αριθμ.πρωτ. 11840 /21-05-2018- 17REQ003126850 πρωτογενές αίτημα της Υπηρεσίας μας.**

5**.** Το ότι η δαπάνη θα ολοκληρωθεί εντός του οικονομικού έτους 2018

Ζητούμε από την Οικονομική Επιτροπή του Δήμου Αρταίων, ως διατάκτη της ανάληψης υποχρέωσης, την έκδοση Απόφασης για την έγκριση πραγματοποίησης της ανωτέρω δαπάνης

Ακολούθησε διαλογική συζήτηση και στη συνέχεια ο κ. Πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, την εισήγηση της Υπηρεσίας

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την πραγματοποίηση της δαπάνης με τίτλο**: Κ.Α 10-6115.003** ‘’ Αμοιβή ορκωτού λογιστή για εκκαθάριση της Αναπτυξιακής Δημοτικής επιχείρησης πρώην Δήμου Αμβρακικού ’’ ποσού **8.000.00**€.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 271/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*